b"\n_START_ARTICLE_\nIsoferroplat\xc3\xad\n_START_SECTION_\nClassificaci\xc3\xb3\n_START_PARAGRAPH_\nSegons la classificaci\xc3\xb3 de Nickel-Strunz, l'isoferroplat\xc3\xad pertany al grup 1.AG.35 (1 per a Elements; A per a Metalls i aliatges intermet\xc3\xa0l\xc2\xb7lics i G per a Aliatges d'elements del grup del plat\xc3\xad; el nombre 35 correspon a la posici\xc3\xb3 del mineral dins del grup). En la classificaci\xc3\xb3 de Dana el mineral es troba al grup 1.2.5.1 (1 per a Elements natius i aliatges i 2 per a Metalls del grup del plat\xc3\xad i aliatges; 5 i 1 corresponen a la posici\xc3\xb3 del mineral dins del grup). Els minerals relacionats segons Nickel-Strunz s\xc3\xb3n: hexaferro, garuti\xc3\xafta, atokita, rustenburgita, zviaguintsevita, taimirita-I, tatiana\xc3\xafta, paolovita, plumbopal\xc2\xb7ladinita, estanopal\xc2\xb7ladinita, cabri\xc3\xafta, chengde\xc3\xafta, ferroniquelplat\xc3\xad, tetraferroplat\xc3\xad, tulameenita, hongshi\xc3\xafta, skaergaardita, yixunita, damiao\xc3\xafta, niggli\xc3\xafta, bortnikovita i nielsenita.\n_START_SECTION_\nCaracter\xc3\xadstiques\n_START_PARAGRAPH_\nL'isoferroplat\xc3\xad \xc3\xa9s un mineral de f\xc3\xb3rmula qu\xc3\xadmica Pt\xe2\x82\x83Fe. Cristal\xc2\xb7litza en el sistema isom\xc3\xa8tric. La seva duresa a l'escala de Mohs \xc3\xa9s 5.\n_START_SECTION_\nFormaci\xc3\xb3 i jaciments\n_START_PARAGRAPH_\nL'isoferroplat\xc3\xad ha estat descrit en diverses localitats, d'entre les quals tres es consideren com a localitats tipus: el dip\xc3\xb2sit de tipus placer del riu Tulameen, a la Col\xc3\xbambia Brit\xc3\xa0nica (Canad\xc3\xa0); Witwatersrand (Sud-\xc3\xa0frica) i el complex de Stillwater, Montana, EUA. Ha estat descrit a tots els continents menys a Europa ni a l'Orient mitj\xc3\xa0."